open-index/open-wikipedia-markdown huggingface dataset:
Αλμπάνο Βερτσελλέζε

To **Αλμπάνο Βερτσελλέζε** (ιταλικά: *Albano Vercellese*) είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι με πληθυσμό 547 κατοίκους και έκταση 25 τ.χλμ.. Βρίσκεται σε απόσταση 19χμ. από το Βερτσέλλι.

Συνορεύει με τους εξής δήμους: Βιλλαρμπόιτ, Γκρέτζο (Ιταλία), Κολλομπιάνο, Μπαλόκκο, Ολντένικο και Σαν Νατζάρο Σέζια.

## Ιστορία
Το όνομα προέρχεται από το ρωμαϊκό όνομα «*Albanus*», το οποίο βρέθηκε εγχάρακτο σε μια ρωμαϊκή στέγη (*tegula*).

Το Αλμπάνο Βερτσελλέζε αναφέρεται για πρώτη φορά τον 10ο αιώνα ως μιά από τις πρώτες ενορίες της μητρόπολης του Βερτσέλλι. Η κυριαρχία του στην περιοχή επισφραγίζεται με συνθήκες που υπέγραψαν ο αυτοκράτορας Όθωνας Γ' το 999 και ο Φρειδερίκος Μπαρμπαρόσα το 1152.

To 1335 το Αλμπάνο περιήλθε στην περιουσία του Οίκου των Βισκόντι. Το 1407 υποτάχθηκε στον Οίκο της Σαβοΐας.

## Δημογραφική εξέλιξη

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:2000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:845
  bar:1871 from: 0 till:906
  bar:1881 from: 0 till:952
  bar:1901 from: 0 till:963
  bar:1911 from: 0 till:921
  bar:1921 from: 0 till:843
  bar:1931 from: 0 till:805
  bar:1936 from: 0 till:816
  bar:1951 from: 0 till:707
  bar:1961 from: 0 till:537
  bar:1971 from: 0 till:527
  bar:1981 from: 0 till:407
  bar:1991 from: 0 till:340
  bar:2001 from: 0 till:339

PlotData=

  bar:1861 at:845 fontsize:XS text: 845 shift:(-8,5)
  bar:1871 at:906 fontsize:XS text: 906 shift:(-8,5)
  bar:1881 at:952 fontsize:XS text: 952 shift:(-8,5)
  bar:1901 at:963 fontsize:XS text: 963 shift:(-8,5)
  bar:1911 at:921 fontsize:XS text: 921 shift:(-8,5)
  bar:1921 at:843 fontsize:XS text: 843 shift:(-8,5)
  bar:1931 at:805 fontsize:XS text: 805 shift:(-8,5)
  bar:1936 at:816 fontsize:XS text: 816 shift:(-8,5)
  bar:1951 at:707 fontsize:XS text: 707 shift:(-8,5)
  bar:1961 at:537 fontsize:XS text: 537 shift:(-8,5)
  bar:1971 at:527 fontsize:XS text: 527 shift:(-8,5)
  bar:1981 at:407 fontsize:XS text: 407 shift:(-8,5)
  bar:1991 at:340 fontsize:XS text: 340 shift:(-8,5)
  bar:2001 at:339 fontsize:XS text: 339 shift:(-8,5)

TextData=
  fontsize:S pos:(20,20)
  text:Data from ISTAT



## Παραπομπές


## Εξωτερικοί σύνδεσμοι
* 

Κατηγορία:Δήμοι της Επαρχίας του Βερτσέλλι
Γραμμές Φραουνχόφερ

Στη φυσική και την οπτική, οι **γραμμές Φραουνχόφερ** είναι ένα σύνολο φασματικών γραμμών που πήραν το όνομά τους από τον γερμανό φυσικό Γιόζεφ φον Φράουνχοφερ (*Joseph vοn Fraunhofer*, 1787-1826). Οι γραμμές παρατηρήθηκαν αρχικά ως σκοτεινά χαρακτηριστικά σημάδια (γραμμές απορρόφησης) στο οπτικό φάσμα του ήλιου. Ο άγγλος φαρμακοποιός Ουίλιαμ Χάιντ Ουόλαστον ήταν το 1802 ο πρώτος που παρατήρησε την εμφάνιση διάφορων σκοτεινών χαρακτηριστικών γραμμών στο ηλιακό φάσμα. Το 1814, Φραουνχόφερ ανακάλυψε και αυτός ανεξάρτητα τις γραμμές και άρχισε τη συστηματική μελέτη και προσεκτική μέτρηση του μήκους κύματος αυτών των χαρακτηριστικών γραμμών. Τελικά, κατέγραψε πάνω από 570 γραμμές, και υπέδειξε τα κύρια χαρακτηριστικά τους γνωρίσματα με τα γράμματα Α μέχρι Κ, και τις πιο αδύνατες γραμμές με άλλα γράμματα.

Όταν αργότερα ανακαλύφθηκε από τον Κίρχοφ και τον Μπούνσεν ότι κάθε χημικό στοιχείο συνδεόταν με ένα συγκεκριμένο σύνολο φασματικών γραμμών, προέκυψε το συμπέρασμα ότι οι σκοτεινές γραμμές στο ηλιακό φάσμα προκλήθηκαν από την απορρόφηση από εκείνα τα στοιχεία στα ανώτερα στρώματα του ήλιου. Έτσι, έγινε δυνατός ο καθορισμός της χημικής σύστασης της αντίστοιχης περιοχής του ήλιου. Μερικές από τις χαρακτηριστικές γραμμές προκαλούνται επίσης από την απορρόφηση στα μόρια της γήινης ατμόσφαιρας.
thumb|left|500px|Γραμμές Φράουνχοφερ

Κατηγορία:Φασματοσκοπία
Δήμος Ανδανίας

Ο **Δήμος Ανδανίας** ήταν Δήμος του Νομού Μεσσηνίας, που συστάθηκε με το Σχέδιο «Καποδίστριας», από τη συνένωση παλαιότερων Κοινοτήτων της περιοχής, που αποτέλεσαν στη συνέχεια τα Δημοτικά Διαμερίσματα του Δήμου. Λειτούργησε την περίοδο 1999 - 2010, οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο Δήμο Οιχαλίας. Βρισκόταν στο βορειοανατολικό τμήμα του νομού. Έδρα του ήταν το Διαβολίτσι, ο πληθυσμός του Δήμου, ήταν 3.084 κάτοικοι και η έκταση του, 88.694 στρέμματα.

## Διαίρεση
Ακολουθεί πίνακας με τα 14 Δημοτικά Διαμερίσματα, τον πληθυσμό τους,τους οικισμούς τους και τον πληθυσμό κάθε οικισμού, σύμφωνα με την Απογραφή του 2001.

## Δήμαρχοι

## Παραπομπές

* 

Κατηγορία:Δήμοι της περιφερειακής ενότητας Μεσσηνίας
Σαρ 'αρ Χαγκολάν

thumb|Ειδώλιο της μητέρας θεάς από το Σαρ 'αρ Χαγκολάν
Το **Σαρ 'αρ Χαγκολάν** *(Sha 'ar Hagolan)* είναι αρχαιολογικός τόπος στην ομώνυμη περιοχή του σημερινού Ισραήλ. Βρίσκεται στην κοιλάδα του Ιορδάνη κοντά στα Υψώματα Γκολάν και στα σύνορα με την Συρία. Στην θέση αυτή έχει ανασκαφή προϊστορικός οικισμός της μέσης νεολιθικής εποχής.

Το 1930 βρέθηκαν τυχαία από κατοίκους του *Κιμπούτ Σαρ 'αρ Χαγκολάν* ειδώλια και λίθινα εργαλεία και το 1949 ξεκίνησαν οι πρώτες ανασκαφές. Ο οικισμός ανήκει στον Γαρμούκιο πολιτισμό πού άκμασε την Νεολιθική εποχή και πιστεύεται ότι ήταν το μεγαλύτερο και σημαντικότερο κέντρο της προϊστορικής τέχνης στην Μέση Ανατολή. Οι ανασκαφικές έρευνες έφεραν στο φως πήλινα ή ξύλινα αποθηκευτικά μέσα, καλάθια, δοχεία , σκεύη . Πολλά επίσης εργαλεία και βέλη από πυριτόλιθο, δρεπάνια, πέλεκυς , αιχμές δοράτων κ.α. και πήλινα ειδώλια .

Από το πλήθος αντικειμένων που έχουν βρεθεί οι αρχαιολόγοι συμπεραίνουν ότι το Σαρ 'αρ Χαγκολάν ήταν κέντρο κατασκευής τέτοιων αντικειμένων και κύρια ασχολία των κατοίκων του. Οι ανασκαφές έδειξαν ότι οι κάτοικοι του οικισμού καλλιεργούσαν σιτάρι και κριθάρι. Βρέθηκαν ερείπια πολλών κτιρίων άλλα ορθογώνια και άλλα κυκλικά, στο κέντρο του οικισμού βρισκόταν ένα μεγάλο στρογγυλό κτίριο που πιστεύεται ότι ήταν σιλό.

## Προτεινόμενη βιβλιογραφία
* Josef Garfinkel, Michele Miller, *[http://www.oxbowbooks.com/bookinfo.cfm?&ID=31694 Sha'ar Hagolan: Neolithic Art in Context]*, ISBN 978-1-84217-057-1

## Εξωτερικοί σύνδεσμοι
* Ιστοσελίδα για τις ανασκαφές στο Σαρ 'αρ Χαγκολάν , από το Αρχαιολογικό ινστιτούτο της Ιερουσαλήμ , (αγγλικά).
* Ιστοσελίδα για το Σαρ 'αρ Χαγκολάν (αγγλικά).
* Ιστοσελίδα για το Σαρ 'αρ Χαγκολάν (αγγλικά).

Κατηγορία:Αρχαιολογικοί τόποι στο Ισραήλ
Κατηγορία:Αρχαιολογικοί πολιτισμοί της Ασίας
Δημητριάδα Μαγνησίας

Η **Δημητριάδα** είναι παραθαλάσσιος οικισμός της Θεσσαλίας στην Περιφερειακής Ενότητας Μαγνησίας.

## Γενικά στοιχεία
Η Δημητριάδα βρίσκεται στις δυτικές ακτές του Παγασητικού κόλπου, σε απόσταση περίπου 22 χιλιόμετρα νοτιοδυτικά από τον Βόλο. Βόρεια είναι η Νέα Αγχίαλος, δυτικά το Αϊδίνι και οι Μικροθήβες ενώ στα  νοτιοδυτικά ο Κρατικός Αερολιμένας Νέας Αγχιάλου. Στην γύρω περιοχή του χωριού καλλιεργούνται διάφορα είδη δέντρων όπως εσπεριδοειδή ή οπωροφόρα (ελιές).

Αναφέρεται επίσημα ως ξεχωριστός οικισμός για πρώτη φορά το 1991 να απογράφονται στο δήμο Βόλου. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, ανήκει στην κοινότητα Νέας Αγχιάλου που υπάγεται στη Δημοτική Ενότητα Νέας Αγχιάλου του Δήμου Βόλου και σύμφωνα με την απογραφή 2011 είχε 66 κατοίκους ενώ το 2001 και το 1991 είχε 90 και 40 αντίστοιχα.

## Σημείωση
Ο οικισμός δεν πρέπει να συγχέεται με τον κατηργημένο συνώνυμο οικισμό Δημητριάς ή Δημητριάδα που από το 1981 προσαρτήθηκε στην πόλη του Βόλου λόγω της οικιστικής ένωσής τους. 

## Δείτε επίσης
*Δημητριάδα Μαγνησίας (αρχαία πόλη)
*Νέα Αγχίαλος | Οδηγός πόλης

## Παραπομπές


Κατηγορία:Χωριά της περιφερειακής ενότητας Μαγνησίας
Δημητριαδα Μαγνησιας
Κατηγορία:Νέα Αγχίαλος
Μπιτς βόλεϊ

right|300px|thumb|Γήπεδο Μπιτς Βόλεϊ

Το **μπιτς βόλεϊ** (αγγλικά: *beach volleyball*, ελληνικά: **πετοσφαίριση επί άμμου**) είναι ένα Ολυμπιακό ομαδικό άθλημα που παίζεται στην άμμο. Υπάρχουν 2 ομάδες των δύο ατόμων τοποθετημένες στην κάθε πλευρά του φιλέ που χωρίζει το γήπεδο, και χτυπούν την μπάλα του βόλεϊ ώστε να περάσει πάνω από το φιλέ ,στην αντίπαλη πλευρά του γηπέδου. Ο αγώνας αρχίζει με το σερβίς, το χτύπημα δηλαδή του αθλητή ώστε να στείλει την μπάλα πάνω από το φιλέ στην περιοχή της αντίπαλης ομάδας.

## Η μπάλα
Η μπάλα είναι σφαιρική,φτιαγμένη υλικό (δέρμα ή συνθετικό δέρμα ή κάτι παρόμοιο) το οποίο να μην απορροφά υγρασία και γενικά να είναι κατάλληλη για εξωτερικές συνθήκες αφού οι αγώνες μπορεί να παίζονται με βροχή. Έχει στο εσωτερικό της μια σαμπρέλα από λάστιχο ή παρόμοιο υλικό. Στη μπάλα του μπιτς βόλεϊ χρησιμοποιούνται φωτεινά χρώματα όπως πορτοκαλί και κίτρινο. Το βάρος της κυμαίνεται από 260-280 γραμμάρια. Η δεύτερη επαφή από τον παίκτη δεν πρέπει να γίνεται υποχρεωτικά με «μανσέτα»,γίνεται και με δάχτυλα υπο συγκεκριμένους κανόνες.

## Παραπομπές


Κατηγορία:Πετοσφαίριση
Βολει
Κατηγορία:Ομαδικά αθλήματα
Κατηγορία:Ολυμπιακά αθλήματα
Φονγκαφάλε

thumb|right|250px|Η θέση της Φονγκαφάλε στην ατόλη Φουναφούτι.
Η  **Φονγκαφάλε**  (Fongafale, επίσης γράφεται: Fogale ή Fagafale) είναι η μοναδική πόλη του Τουβαλού. Βρίσκεται στη νοτιοδυτική πλευρά της ατόλης Φουναφούτι, η οποία είναι εξολοκλήρου η επίσημη πρωτεύουσα. Απαρτίζεται από 30 κοραλλιογενή νησιά τα οποία σχηματίζουν μια λιμνοθάλασσα. Το 25% του πληθυσμού της χώρας κατοικεί σε αυτήν την πόλη. Οι πιο πολλοί από τους κατοίκους ζουν σε σπίτια με στέγες που είναι φτιαγμένες από άχυρο.

Κύρια ασχολία των κατοίκων είναι η αλιεία και η γεωργία. Ειδικότερα καλλιεργούνται μπανάνες, κοκοφοίνικες και άλλα τροπικά φρούτα.

Αποτελεί επίσης διοικητικό και οικονομικό κέντρο και έδρα των κρατικών υπηρεσιών. Σχετικά ανεπτυγμένη είναι η τουριστική κίνηση. Το αεροδρόμιο που βρίσκεται στην πόλη κτίστηκε από Αμερικανούς κατά το Β΄ Παγκόσμιο Πόλεμο και είναι το μοναδικό στη χώρα.

## Βιβλιογραφία
**Παγκόσμιος Γεωγραφικός Άτλας*, εκδόσεις ΔΟΜΗ, 2006, τόμος 15, σελ. 416.

Κατηγορία:Τουβαλού
Κατηγορία:Πρωτεύουσες της Ωκεανίας
Μπόμπι Ρόμπσον

Ο **Σερ Μπόμπι Ρόμπσον** (*Robert William "Bobby" Robson*, 18 Φεβρουαρίου 1933 - 31 Ιουλίου 2009) ήταν Άγγλος ποδοσφαιριστής και προπονητής σε πολλές ευρωπαϊκές ποδοσφαιρικές ομάδες αλλά και στην εθνική ομάδα της Αγγλίας.

## Ποδοσφαιρική καριέρα

Η επαγγελματική του καριέρα, κατά την οποία διακρίθηκε στη θέση του περιφερειακού επιθετικού, διήρκεσε σχεδόν είκοσι χρόνια, στα οποία έπαιξε μόνο σε τρεις ομάδες: την Φούλαμ, την Γουέστ Μπρόμιτς Άλμπιον και τους Βανκούβερ Ρόαγιαλς. Έκανε και είκοσι εμφανίσεις με την Εθνική Αγγλίας, πετυχαίνοντας τέσσερα γκολ.

## Προπονητική καριέρα
Ωστόσο ήταν περισσότερο γνωστός για την επιτυχία του ως προπονητής και μάνατζερ διάφορων ομάδων στην Αγγλία και το εξωτερικό. Οι ομάδες που υποστήριξε κέρδισαν πρωταθλήματα και διακρίσεις στην Ολλανδία, την Πορτογαλία, την Αγγλία και την Ισπανία. Υπό την καθοδήγησή του επίσης η Εθνική Αγγλίας έφτασε στα ημιτελικά του Μουντιάλ του 1990. Διατέλεσε και σύμβουλος στην Εθνική Ιρλανδίας.

Στέφθηκε Ιππότης το 2002 και ήταν επίτιμος πρόεδρος της Ίπσουιτς Τάουν. Από το 1991 έπασχε από καρκίνο. Απεβίωσε στις 31 Ιουλίου του 2009 σε ηλικία 76 ετών. 

## Παραπομπές



## Πηγές
* "Εσβησε" ο Μπόμπι Ρόμπσον, ο σερ του ευρωπαϊκού ποδοσφαίρου

Κατηγορία:Άγγλοι ποδοσφαιριστές
Κατηγορία:Άγγλοι προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Εθνικής Αγγλίας
Κατηγορία:Προπονητές ποδοσφαίρου Φούλαμ ΦΚ
Κατηγορία:Προπονητές ποδοσφαίρου Ίπσουιτς Τάουν
Κατηγορία:Προπονητές ποδοσφαίρου Εθνικής Αγγλίας
Κατηγορία:Προπονητές ποδοσφαίρου ΠΣΦ Αϊντχόφεν
Κατηγορία:Προπονητές ποδοσφαίρου Σπόρτινγκ Λισαβόνας
Κατηγορία:Προπονητές ποδοσφαίρου ΦΚ Πόρτο
Κατηγορία:Προπονητές ποδοσφαίρου Μπαρτσελόνα
Κατηγορία:Προπονητές ποδοσφαίρου Νιούκασλ Γιουνάιτεντ
Κατηγορία:Ποδοσφαιριστές Παγκοσμίου Κυπέλλου 1962
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Βανκούβερ Ρόγιαλς
Κατηγορία:Προπονητές Πριμέρα Ντιβιζιόν
Κατηγορία:Προπονητές νικητές Κυπέλλου ΟΥΕΦΑ
Κατηγορία:Προπονητές ποδοσφαίρου Έρεντιβιζι
Κατηγορία:Προπονητές ποδοσφαίρου Παγκοσμίου Κυπέλλου 1990
Κατηγορία:Προπονητές ποδοσφαίρου Παγκοσμίου Κυπέλλου 1986
Κατηγορία:Προπονητές Ευρωπαϊκού Πρωταθλήματος Ποδοσφαίρου 1988
Κατηγορία:Μέλη του Τάγματος της Αξίας της FIFA
Γκρέτζο (Ιταλία)

Το **Γκρέτζο** (ιταλικά: *Greggio*) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου. Βρίσκεται σε απόσταση 18χμ. από το Βερτσέλλι.

Βρίσκεται στα όρια της επαρχίας του Βερτσέλλι με την επαρχία της Νοβάρας.

Συνορεύει με τους εξής δήμους: Αλμπάνο Βερτσελλέζε, Αρμπόριο, Βιλλαρμπόιτ, Ρετσέτο και Σαν Νατζάρο Σέζια.

## Ιστορία
Το Γκρέτζο αναφέρεται για πρώτη φορά σε έγγραφα της Αγίας Ρωμαϊκής Αυτοκρατορίας του 10ου και 11ου αιώνα. Την περίοδο του Μεσαίωνα απέκτησε πολλά προνόμια λόγω του νοσοκομείου του Αγίου Ανδρέα του Βερτσέλλι, του οποίου ήταν υπό την κατοχή ήδη από τον 8ο αιώνα.

Το 1335 περιήλθε στην κατοχή του οίκου των Βισκόντι και ακολούθως στον Οίκο της Σαβοΐας (1373 και 1404).

Το 1513 ο αυτοκράτορας Μαξιμιλιανός Α' περιέλαβε το Γκρέτζο στην κομητεία της Γκαττινάρα.

## Δημογραφική εξέλιξη

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:1000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:624
  bar:1871 from: 0 till:706
  bar:1881 from: 0 till:790
  bar:1901 from: 0 till:773
  bar:1911 from: 0 till:735
  bar:1921 from: 0 till:746
  bar:1931 from: 0 till:726
  bar:1936 from: 0 till:713
  bar:1951 from: 0 till:681
  bar:1961 from: 0 till:630
  bar:1971 from: 0 till:520
  bar:1981 from: 0 till:446
  bar:1991 from: 0 till:388
  bar:2001 from: 0 till:375

PlotData=

  bar:1861 at:624 fontsize:XS text: 624 shift:(-8,5)
  bar:1871 at:706 fontsize:XS text: 706 shift:(-8,5)
  bar:1881 at:790 fontsize:XS text: 790 shift:(-8,5)
  bar:1901 at:773 fontsize:XS text: 773 shift:(-8,5)
  bar:1911 at:735 fontsize:XS text: 735 shift:(-8,5)
  bar:1921 at:746 fontsize:XS text: 746 shift:(-8,5)
  bar:1931 at:726 fontsize:XS text: 726 shift:(-8,5)
  bar:1936 at:713 fontsize:XS text: 713 shift:(-8,5)
  bar:1951 at:681 fontsize:XS text: 681 shift:(-8,5)
  bar:1961 at:630 fontsize:XS text: 630 shift:(-8,5)
  bar:1971 at:520 fontsize:XS text: 520 shift:(-8,5)
  bar:1981 at:446 fontsize:XS text: 446 shift:(-8,5)
  bar:1991 at:388 fontsize:XS text: 388 shift:(-8,5)
  bar:2001 at:375 fontsize:XS text: 375 shift:(-8,5)

TextData=
  fontsize:S pos:(20,20)
  text:Data from ISTAT



Οι 375 κάτοικοι χωρίζονται σε 159 οικογένειες. Έτσι, κάθε οικογένεια αποτελείται από 2,36 άτομα.

## Παραπομπές


## Εξωτερικοί σύνδεσμοι
* Το πάρκο Λάμε ντελ Σέζια και το Γκρέτζο 
* Το Πεδεμόντιο online – Γκρέτζο 

Κατηγορία:Δήμοι της Επαρχίας του Βερτσέλλι
Ερέτρια Λάρισας

Η **Ερέτρια** είναι χωριό της Περιφερειακής Ενότητας Λάρισας, και υπάγεται διοικητικά στο Δήμο Φαρσάλων. Έχει πληθυσμό 147 κατοίκων, κατά την Απογραφή του 2011 και βρίσκεται σε υψόμετρο 291 μέτρων. Μέχρι το 1927, ονομαζόταν **Τσαγκλί**.

## Γενικές πληροφορίες
Κοντά στην περιοχή βρίσκεται το **Τσαγγλί**, όπου έχουν βρεθεί σημαντικά ευρήματα που μαρτυρούν την παρουσία νεολιθικού πολιτισμού στο μέρος. Οι αρχαιολόγοι Χρήστος Τσούντας, Ussing, Bursian Stahlin A. Wace και M. Thompson, έχουν συμπεράνει ότι στα αρχαία εκείνα χρόνια είχε σημειωθεί σημαντική σεισμική καταστροφή, αλλά η ζωή συνεχίστηκε εν αντιθέσει με άλλες περιοχές της ιδίας εποχής (π.χ. Σέσκλο). Στην περιοχή διασώζεται και η **Μονή Τεκέ**, ένα παλαιό μοναστήρι των Μουσουλμάνων (Μπεκτασήδων). Η Ερέτρια είναι ένα χωριό που είχε προσελκύσει πολλούς κατοίκους στο πρόσφατο παρελθόν, καθώς μπορούσαν να βρουν εργασία στις εξορύξεις μεταλλευμάτων. Ο πληθυσμός της είναι κυρίως αγροτικός και κτηνοτροφικός.

## Προέλευση ονομασίας
Ετυμολογικά, η λέξη Ερέτρια, συνδέεται πιθανόν, με το ρήμα «ερέσσω» ή «ερέττω», το οποίο σημαίνει κωπηλατώ. Η έννοια του ρήματος οδηγεί κάποιους ειδικούς στη σκέψη, ότι προφανώς παλαιότερα, είχαν εγκατασταθεί στην περιοχή αυτή, άποικοι της παραθαλάσσιας Ερέτριας, που βρίσκεται στην Εύβοια. Έτσι, οι παραθαλάσσιοι κάτοικοι, έδωσαν το όνομα της μητρόπολής τους, στην πόλη που ίδρυσαν. μικρογραφία|Λήψη από αέρος της αρχαίας ακρόπολης της Ερέτριας στην Λάρισα

## Διοικητικές μεταβολές

* Ε.Ε.Τ.Α.Α. - Διοικητικές μεταβολές οικισμών - Ερέτρια Λάρισας (Ερέτρεια Λάρισας, Τσαγκλί Λάρισας) (εξωτερικός σύνδεσμος).

## Δείτε επίσης

* Σιδηρόδρομος Ρήγαιο-Ερέτρια

## Εξωτερικοί σύνδεσμοι

* Αρχαία Ερέτρια Λάρισας | Αρχαίοι κωπηλάτες στον Θεσσαλικό κάμπο | Ancient Eretria of Larisa (βίντεο στο youtube).
* https://web.archive.org/web/20120610014735/http://www.eretria-larisas.gr/
* https://web.archive.org/web/20140531222543/http://eretria-larisas.blogspot.com/

## Πηγές
*Περιφερειακή Διεύθυνση Εκπαίδευσης Θεσσαλίας.
*ΤΕΔΚ Λάρισας.
*Εφημερίδα "Ελευθερία" της Λάρισας.
*Θεσσαλικό ημερολόγιο.

## Παραπομπές


## Βίντεο
* Αρχαία Ερέτρια Λάρισας στο YouTube

Ερετρια
Κατηγορία:Δήμος Φαρσάλων
Καλλιθέα Φαρσάλων Λάρισας

Η **Καλλιθέα Φαρσάλων** είναι χωριό του Δήμου Φαρσάλων, στην Περιφερειακή Ενότητα Λάρισας και είναι κτισμένο στην περιοχή Κάστρο (λόφος). Ο συνολικός πληθυσμός του ανάγεται στους 60 κατοίκους, σύμφωνα με την Απογραφή του 2011. Η Κοινότητα Καλλιθέας Φαρσάλων, περιλαμβάνει και τους οικισμούς Κοκκίνω, Άγιος Αντώνιος, Πλάτανος και Δενδροχώρι.

## Ιστορία
Έχουν βρεθεί ερείπια στην Ακρόπολη της Καλλιθέας τα οποία έχουν αποδοθεί στην αρχαία πόλη **Πεύμα**. Υπάρχει εκκλησία αφιερωμένη στον Άγιο Γεώργιο.

## Διοικητικές μεταβολές

* Διοικητικές μεταβολές οικισμών - Καλλιθέα Λάρισας (Κισλάριο Λάρισας, Κισλάρ Λάρισας) (Ε.Ε.Τ.Α.Α.).

## Πηγές
*ΤΕΔΚ Λαρίσης
*Εφημερίδα Ελευθερία

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Φαρσάλων
Δήλωση Συνεννόησης (1907)

Η λεγόμενη **Δήλωση Συνεννόησης (1907)** ήταν μια διμερής συμφωνία, μορφής διακήρυξης, μεταξύ Ελλάδας και (Αλβανίας) Αλβανών, στα πλαίσια της ελληνοαλβανικής προσέγγισης εκείνη την εποχή, που συντάχθηκε στις 22 Μαρτίου του 1907 με κύριο σκοπό αφενός τη σύσφιξη των εθνικών δεσμών Ελλήνων και Αλβανών και κατ΄ επέκταση την αναγνώριση δικαιωμάτων αμφοτέρων πλευρών.

Γεγονός πάντως ήταν πως ο πρόκριτος τότε Αλβανός μεγαλοϊδεάτης Ισμαήλ Κεμάλ, Μπέης του (Αυλώνα), είχε εργασθεί με πολύ ζήλο υπέρ αυτής της σύμπραξης.

## Κυριότερα σημεία
Τα κυριότερα σημεία αυτής της Δήλωσης είναι δύο:
# Διακηρύσσεται ότι Έλληνες και Αλβανοί είναι αδελφοί και φίλοι χωρίς καμία διάκριση θρησκείας. Διατηρούν κοινό πρόγραμμα που αφορά στην εθνική διάπλαση κάθε φυλής μέσα στα ιστορικά όρια, διατηρουμένου του καθεστώτος και στη δημιουργία της ελεύθερης και αυτόνομης Αλβανικής Πατρίδας και της αποκατάστασης των αλύτρωτων Ελληνικών χωρών, εάν κάποτε το πολιτικό καθεστώς έμελλε να μεταβληθεί.
# Έλληνες και Αλβανοί αποκρούουν την καταδυνάστευση και την απορρόφηση των λαών που συνοικούν. Διακηρύσσεται ότι η θρησκευτική ελευθερία, η πολιτική αυτονομία καθώς και αυτονομία όλων των κατοικούντων στη Χώρα τους λαών αποτελούν τις βάσεις του εθνικού προγράμματος και των ενδόμυχων πόθων τους.

## Παρατηρήσεις
Η Δήλωση αυτή συνομολογήθηκε από Ελληνικής πλευράς από τη κυβέρνηση του Γ. Θεοτόκη.

## Πηγές
*Χαραλ. Νικολάου "Διεθνείς σχέσεις" σ.180

Κατηγορία:Συνθήκες της Αλβανίας
Κατηγορία:Συνθήκες της Ελλάδας
Κατηγορία:Νεότερη ιστορία της Ελλάδας
Κατηγορία:Ιστορία της Αλβανίας
Κατηγορία:Ελληνοαλβανικές σχέσεις
Αβδηρίτης

Το περιοδικό **Ο Αβδηρίτης και του Διαβόλου τα Πηδήματα** ήταν εβδομαδιαίο λογοτεχνικό και σατυρικό περιοδικό που κυκλοφόρησε στην Αθήνα από το 1857 έως το 1858. Αυτοχαρακτηρίζονταν και ως «εφημερίς ιστορημάτων», και δημοσιεύοταν κάθε Κυριακή.

Διευθυντής του περιοδικού ήταν ο Δήμος Βρατσάνος ενώ το περιοδικό αυτοχαρακτηριζόταν και ως «εφημερίς ιστορημάτων». Η θεματολογία του επικεντρώνεται κυρίως σε διάφορα ιστορήματα, ωδές, ποιήματα, κάποια θεατρικά κωμικά έργα, ενώ περιέχει γρίφους και διαφημίσεις.

Εκτός από τον εκδότη άλλοι σημαντικοί συνεργάτες του περιοδικού ήταν οι, Αχιλλέας Παράσχος, ο οποίος δημοσίευσε σε αυτό τα πρώτα του ποιήματα, Δ. Ι. Λάκων, Γ. Χ. Ζαλοκώστας, Σοφοκλής Κ. Καρύδης, Α. Μανούσος και άλλοι. Η θεματολογία του επικεντρώνονταν κυρίως σε διάφορα ιστορήματα, ωδές, ποιήματα, κάποια θεατρικά κωμικά έργα, ενώ περιείχε και γρίφους αλλά και διαφημίσεις. Γενικά, το περιοδικό χαρακτηρίζονταν για το σατυρικό του ύφος, κυρίως του εκδότη του που ήταν και ο κύριος αρθρογράφος.

Απαντώντας σε επικριτική επιστολή ενός αναγνώστη ο εκδότης ανέφερε: «τούτος υπήρξεν ο σκοπός ημών, να κεντήσωμεν την ελληνικήν άμιλλαν, το πνεύμα, τον νουν, την καρδίαν της νέας γενεάς όπως δια της συγγραφής μορφωθή ο μεταξύ της νεολαίας ημών μη εννοούμενος εις την αληθή του αξίαν κοινωνικός δεσμός, ο καθιστών αγαθούς τους πολίτας και εγγυώμενος την συντήρησιν του μόνου κληροδοτήματος το οποίον εγκαταλείπουσιν οι εν ψιάθω θνήσκοντες, ως οι Φωκίωνες πατέρες ημών… Οπόσον θέλομεν γοητευθεί αν εννοηθώμεν!».

## Πηγές


## Εξωτερικοί σύνδεσμοι

*Ψηφιακή Συλλογή Πλειάς: Ελληνικά Περιοδικά 19ου αιώνα - Βιβλιοθήκη & Κέντρο Πληροφόρησης, Πανεπιστήμιο Πατρών  -*Ανοικτή Πρόσβαση στο πλήρες κείμενο των άρθρων του περιοδικού*

Κατηγορία:Περιοδικά με τόπο έκδοσης την Αθήνα
Κατηγορία:Ελληνικά λογοτεχνικά περιοδικά
Ζεκάρια Σίτσιν

Ο **Ζεκάρια Σίτσιν** (*Zaxariya Sitçin*, 11 Ιουλίου 1920 - 9 Οκτωβρίου 2010) ήταν Αμερικανός συγγραφέας ο οποίος μέσω των βιβλίων του προέβαλλε τη θεωρία των λεγόμενων «αρχαίων αστροναυτών». 

Γεννήθηκε στο Μπακού, Σοβιετική Ένωση, και μεγάλωσε στην Παλαιστίνη. Έμαθε τα Σουμεριακά και τα αρχαία και σύγχρονα εβραϊκά. Σπούδασε στο Λονδίνο την Ιστορία της Οικονομίας και εργάστηκε ως δημοσιογράφος και εκδότης στο Ισραήλ.

Κατά τον Σίτσιν υπάρχει ένας υποθετικός πλανήτης στο σύμπαν ο οποίος ονομάζεται Νιμπίρου (πλανήτης της διασταυρώσεως) από τον οποίο επισκέφτηκαν τη Γη πριν από αρκετά χρόνια (450.000 κατά τον ίδιο) οι θεοί των Σουμερίων, οι Αννουνάκι (σουμεριακά κείμενα) ή Νεφιλίμ (κατά τη Βίβλο). Ισχυρίζεται ότι οι θεοί από τον Νιμπίρου μετέτρεψαν γενετικά το ανθρώπινο είδος σε *[[Homo Sapiens]]* για να το χρησιμοποιούν ως δούλου με γενετική τροποποίηση του *Homo Erectus*. Υποστηρίζει ότι αυτά αναφέρουν οι περίφημες στήλες της Μεσοποταμίας των Σουμερίων. Εκφράζει τις απόψεις του μέσω της σειράς βιβλίων του *Τα Χρονικά της Γης*.

## Παραπομπές


## Εξωτερικοί σύνδεσμοι
* http://www.sitchin.com/ - Επίσημος ιστότοπος.

Κατηγορία:Εβραίοι συγγραφείς
Κατηγορία:Ισραηλινοί συγγραφείς
Κατηγορία:Ψευδοαρχαιολόγοι
Κομποθέκλα Αιτωλοακαρνανίας

Η **Κομποθέκλα** είναι οικισμός της Στερεάς Ελλάδας στη Περιφερειακή Ενότητα Αιτωλοακαρνανίας.

## Γενικά στοιχεία
Η Κομποθέκρα είναι χωριό της πρώην επαρχίας Βάλτου στην Αιτωλοακαρνανία, σε υψόμετρο 400 μέτρα. Απέχει περίπου 15 χλμ. ΝΑ. από την Αμφιλοχία και 56 χλμ. Β.-ΒΔ. από το Αγρίνιο. Ο μόνιμος πληθυσμός της, σύμφωνα με την απογραφή 2011, είναι 81 κάτοικοι.

Το όνομα της προέρχεται από την οικογένεια φεουδαρχών Κομποθέκρα, με καταγωγή από την Ήπειρο, των οποίων τα φέουδα βρίσκονταν στην περιοχή του Βάλτου *Κομποθέκρα*, τη σημερινή Κομποθέκλα.

Οι κάτοικοι της Κομποθέκλας ασχολούνται από τον 19ο αιώνα με την γεωργία και την κτηνοτροφία. Κύρια προϊόντα παραγωγής τους ήταν ο καπνός, τα γαλακτοκομικά, το ελαιόλαδο και οι ελιές. Σήμερα, η παραγωγή τους έχει φθίνει σε σχέση με το παρελθόν καθώς το μεγαλύτερο μέρος του νεαρού πληθυσμού έχει μετακινηθεί στις πόλεις.

Η τοποθεσία είναι καταπράσινη και με πλούσια βλάστηση. Τα πολυάριθμα ρυάκια, οι πέτρινες πηγές, τα ξωκκλήσια (όπως του προφήτη Ηλία, του Αγίου Δημητρίου κ.ά.) και τα αναλλοίωτα γραφικά, παραδοσιακά, πέτρινα σπίτια συμβάλλουν στον περαιτέρω εμπλουτισμό του φυσικού κάλλους του χωριού και της ευρύτερης περιοχής του.

Αξιοθέατο της περιοχής θεωρείται η "Χελιδονοσπηλιά ή "Χελιδονότρυπα" στη κοιλάδα μεταξύ της Κομποθέκλας και της Κεχρινιάς. Το σπήλαιο έχει περίπου βάθος 10 μέτρα, άνοιγμα διαστάσεων 3x1,5 μέτρα και δάπεδο κατηφορικό. Έχει σχηματιστεί από διάβρωση εντός γεαντικλίνου.

## Διοικητικά στοιχεία
Αναφέρεται επίσημα, μετά την Επανάσταση του 1821, το 1836 προσαρτάται στον τότε δήμο Αμβρακίας γραμμένη ως *Κομποθέκρα*. Το 1940 το όνομα της διορθώθηκε σε Κομποθέκλα και το 1946 με το ΦΕΚ 290Α - 26/09/1946 ορίστηκε έδρα της ομώνυμης νεοϊδρυθείσας κοινότητας.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Δημήτριος Βυζάντιος

Ο **Δημήτριος Βυζάντιος** (αληθινό όνομα: **Δημήτριος Κωνσταντίνου Χατζή-Ασλάνης**, αναφερόταν και ως **Δ. Κ. Χ. Ασλάνης Βυζάντιος**) ήταν κωμωδιογράφος και αγιογράφος. Το δημοφιλέστερο θεατρικό του έργο υπήρξε η *Βαβυλωνία*.

## Βιογραφία
Ο Βυζάντιος γεννήθηκε το 1790 στην Κωνσταντινούπολη. Όντας μορφωμένος και γλωσσομαθής, ανέλαβε πολλές και διάφορες θέσεις εργασίας εκ των οποίων οι κυριότερες ήταν η θέση του ως διερμηνέας του Μπέη της Τύνιδας και ως γραμματέας της Πελοποννησιακής Γερουσίας. Κατά τα πρώτα χρόνια της Οθωνικής Βασιλείας, ο Βυζάντιος δυσαρεστήθηκε από την πολιτική κατάσταση της χώρας και αποσύρθηκε στην Πάτρα, όπου εργάστηκε ως αγιογράφος. Απεβίωσε εκεί, το 1853.

## Αγιογραφίες
Διακόσμησε εκκλησίες στην Πελοπόννησο, μεταξύ άλλων και την οροφή του παλαιού Αγίου Ανδρέα στην Πάτρα με μεγάλες συνθέσεις, σύμφωνα με γλυκερά και από τότε ξεπερασμένα ιταλικά πρότυπα. Αυτό ανταποκρινόταν στην επαρχιακή νοοτροπία της εποχής.

## ''Η Βαβυλωνία''
Το έργο του *Βαβυλωνία* διαδραματίζεται σε ένα πανδοχείο στο Ναύπλιο και αφηγείται μια ιστορία Ελλήνων από διαφορετικά μέρη της Ελλάδας, οι οποίοι γιορτάζουν τη νίκη των συμμαχικών δυνάμεων στη Ναυμαχία του Ναυαρίνου (1827). Το έργο μεταφέρει, με κωμικό τρόπο, την ασυνεννοησία μεταξύ των χαρακτήρων η οποία δημιουργείται λόγω των τοπικών ιδιωμάτων και γλωσσών του καθενός. Είναι το πρώτο θεατρικό έργο της ελληνικής λογοτεχνίας μετά την απελευθέρωση από την Οθωμανική Αυτοκρατορία. Στην αρχή είχε γραφτεί σε τέσσερις πράξεις αλλά αργότερα ο συγγραφέας πρόσθεσε και μία πέμπτη. Το θεατρικό έργο εκδόθηκε για πρώτη φορά στο Ναύπλιο το 1836, ενώ το 1970 μεταφέρθηκε στον κινηματογράφο σε σενάριο και σκηνοθεσία του Γιώργου Διζικιρίκη.

## Εργογραφία
* *Η Βαβυλωνία* (1836)
* *Μύθοι, μυθιστορίαι και διηγήματα ηθικά και αστεία, εκτεθέντα προς διασκέδασιν των Ελλήνων* (1839)
* *Ο Σινάνης* (1838)
* *Η Γυναικοκρατία* (1841)
* *Ο Κόλαξ* (1856)

## Θεατρικές Παραστάσεις
Κατάλογος με θεατρικές παραστάσεις που βασίστηκαν σε έργα του Δ. Βυζάντιου.

## Παραπομπές


## Βιβλιογραφία
* Βαρελάς Λάμπρος, *Ο Παναγιώτης Σούτσος για το αγιογραφικό έργο του Δ. Κ. Βυζάντιου*, περ. Μικροφιλολογικά, τ/χ. 16 (Φθινόπωρο 2004),σελ. 10-13.

## Πηγές
* Οπτικοακουστικό υλικό  (Εθνικό Θέατρο, Βαβυλωνία) (ανακτήθηκε 2010-11-09)

## Εξωτερικοί σύνδεσμοι

* Βιογραφικό Σημείωμα-Ενδεικτική Βιβλιογραφία Εθνικό Κέντρο Βιβλίου 
* Παρουσίαση του θεατρικού έργου ''Η Γυναικοκρατία''
* Άγιος Ανδρέας Δήμος Πατρέων

Κατηγορία:Έλληνες θεατρικοί συγγραφείς
Κατηγορία:Έλληνες ζωγράφοι του 19ου αιώνα
Κατηγορία:Έλληνες αγιογράφοι
Ενβιγάδο

Το **Ενβιγάδο** (Ισπ. *Envigado*) είναι πόλη και δήμος στο νομό Αντιόχειας της Κολομβίας. Ανήκει στο μητροπολιτικό συγκρότημα της πρωτεύουσας Μεδεγίν, στο νότιο τμήμα της κοιλάδας Αμπουρρά. Ο πληθυσμός το 2005 ήταν 175,337 κάτοικοι. 

Η πόλη ιδρύθηκε το 1775 και ανακηρύχθηκε σε δήμο το 1814. Το όνομα της πόλης προέρχεται από τα μεγάλα δέντρα που βρίσκονται στην περιοχή και χρησιμοποιήθηκαν για την κατασκευή σπιτιών. 

Η κύρια οικονομική δραστηριότητα της πόλης είναι η βιομηχανία. Εκτός των άλλων στην περιοχή βρίσκεται εγκαταστημένο και ένα εργοστάσιο συναρμολόγησης αυτοκινήτων Renault και Toyota.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του Δήμου Ενβιγάδο 

Κατηγορία:Πόλεις της Κολομβίας
Ιωάννης Τοπαλίδης

Ο **Γιάννης Τοπαλίδης** (γεν. 1962) είναι Έλληνας παλαίμαχος ποδοσφαιριστής και από το 2001 βοηθός προπονητής της Εθνικής Ελλάδος, που με βασικό προπονητή τον Ότο Ρεχάγκελ το 2004 κατέκτησε το Ευρωπαϊκό πρωτάθλημα ποδοσφαίρου.

## Βιογραφία

Ο Γιάννης Τοπαλίδης γεννήθηκε στις 24 Νοεμβρίου 1962 στη Στουτγάρδη και είναι ποντιακής καταγωγής. Στα εφηβικά του χρόνια βρέθηκε στη Γερμανία με την οικογένειά του ως μετανάστης. Εκεί αναζήτησε την τύχη του στο ποδόσφαιρο. Ως παίκτης αγωνιζόταν στη μεσαία γραμμή. Εθεωρείτο  και δημιουργικός χαφ. Αγωνίστηκε σε ομάδες της Γ΄ Κατηγορίας. Μάλιστα, το 1983 η ομάδα στην οποία αγωνιζόταν, η Μπύρστατ κατέκτησε τον τίτλο.

Όταν σταμάτησε το ποδόσφαιρο, ασχολήθηκε με την προπονητική. Φοίτησε στη σχολή του Μάιντς και, ακολούθως, στη σχολή της Κολονίας, στην οποία εισήχθη με βαθμό *άριστα*. Αρχικά, εργάστηκε σε ομάδες των χαμηλών κατηγοριών. Το 1998, προσλήφθηκε στο προπονητικό τιμ της Χέρτα Βερολίνου, ομάδας της Μπούντεσλιγκα, στη θέση του ανιχνευτή ταλέντων. 

Το 2001, όταν έμαθε ότι ο Ότο Ρεχάγκελ ανέλαβε την Εθνική Ελλάδος και πως αναζητούσε έναν Έλληνα γερμανομαθή βοηθό, βρήκε τον τρόπο να έρθει σε επαφή μαζί του. Αφού γνωρίστηκαν, προσλήφθηκε ως βοηθός προπονητή. Μαζί με τον Ρεχάγκελ πανηγύρισε την κατάκτηση του Ευρωπαϊκού πρωταθλήματος του 2004, στα γήπεδα της Πορτογαλίας.
Τον Ιούνιο του 2010, ανακοίνωσε την αποχώρησή  του από την Εθνική Ελλάδος, μετά τη λήξη του αγώνα Ελλάδα-Αργεντινή, στα πλαίσια της φάσης των ομίλων του Παγκοσμίου Κυπέλλου του 2010, το οποίο διεξήχθη στη Νότια Αφρική.

Ο Γιάννης Τοπαλίδης έχει δύο παιδιά και κατοικεί στη Γερμανία.

## Καριέρα

### Ως ποδοσφαιριστής

Αγωνίστηκε σε αρκετές ομάδες Γ΄ Κατηγορίας της Γερμανίας, όπως:

*  Λούντβιγκσμπουργκ (Γ΄ Κατηγορία)
*  Μπύρστατ (Γ΄ Κατηγορία)
*  Σταρκενμπούργκια Χέπενχαϊμ (Γ΄ Κατηγορία)

Διακρίσεις ως παίκτης: 

* **Πρωτάθλημα** Γ΄ Κατηγορίας Γερμανίας με την Μπύρστατ: 1983.

### Ως προπονητής
Εργάστηκε στη Γερμανία σε συλλόγους Γ΄ και Δ΄ Κατηγορίας και της Μπούντεσλιγκα, πριν προσληφθεί ως βοηθός του Ρεχάγκελ στην Εθνική Ελλάδος:

* **1989-93**:  Άιντραχτ Έσλινγκεν (Δ΄Κατηγορία)
* **1993-96**:  Γκάισλινγκεν (Γ΄Κατηγορία)
* **1996-98**:  Μπάκνανγκ (Γ΄Κατηγορία)
* **1998-01**:  Χέρτα Βερολίνου (Μπούντεσλιγκα), βοηθός προπονητή.
* **2001-2010**: : Εθνική Ανδρών, Βοηθός προπονητή
* **2012-2013**: : Αθλητική Ένωση Πάφου.

## Πηγές


* *ΕΤ-Sports, τεύχος 41 (2-6-2008): Αφιέρωμα στην Εθνική Ελλάδος, σελ. 80.*

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Χέρτα Βερολίνου
Κατηγορία:Έλληνες προπονητές ποδοσφαίρου στο εξωτερικό
Πτολεμαίος Ανδρομάχου

Ο **Πτολεμαίος Ανδρομάχου** ήταν γιος του φαραώ της Αιγύπτου, Πτολεμαίου Β' Φιλάδελφου, δεύτερου ηγεμόνα της Δυναστείας των Πτολεμαίων, οι οποίοι κυβέρνησαν τη χώρα καθ’ όλη της διάρκεια της ελληνιστικής περιόδου. Το όνομα της μητέρας του είναι υπό αμφισβήτηση, κατά μια εκδοχή ήταν γιος της Βιλιστίχης, μιας από τις ευνοούμενες παλλακίδες του βασιλιά.

Κύρια πηγή για τη ζωή του είναι ένας αποσπασματικός πάπυρος που φέρει την κωδική ονομασία *pHaun 6*. Γεννήθηκε περίπου το 269 / 266 π.Χ. Συμμετείχε στη Ναυμαχία της Άνδρου (245 π.Χ.) το 245 π.Χ., γεγονός που έλαβε χώρα κατά τη διάρκεια της βασιλείας του Πτολεμαίου Γ' και σε κάποια περίοδο της ζωής του είχε κάποιο σημαντικό αξίωμα στην Έφεσο. Υπάρχει περίπτωση να ταυτίζεται με τον Πτολεμαίο, γιο του Πτολεμαίου Β', που σφαγιάστηκε στην Έφεσο περίπου το 243 π.Χ. μαζί με την παλλακίδα του, την Ειρήνη.

## Σημειώσεις


## Πηγές
* Βιογραφία από τον Christopher Bennett. 

## Δείτε Επίσης
* Δυναστεία των Πτολεμαίων
* Αρχαία Αίγυπτος
* Ελληνιστική περίοδος

Κατηγορία:Δυναστεία των Πτολεμαίων
Κατηγορία:Ελληνιστική περίοδος
Σταθμός Νέας Ιωνίας

Ο όρος **Σταθμός Νέας Ιωνίας** μπορεί να αναφέρεται:

* Στον σταθμό Νέας Ιωνίας του Μετρό της Αθήνας.
* Στον Σιδηροδρομικό Σταθμό Νέας Ιωνίας των Σιδηροδρόμων Αττικής, επί της σιδηροδρομικής γραμμής Πλατείας Λαυρίου - Στροφυλίου.
* Στον Σιδηροδρομικό Σταθμό Νέας Ιωνίας των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων.
Χαλανδριανή Σύρου

Η **Χαλανδριανή** είναι μικρός οικισμός στη βορειοανατολική πλευρά του νησιού της Σύρου σε υψόμετρο 254 μέτρα, όπου έχει ανασκαφεί προϊστορική ακρόπολη. Απέχει περίπου 10 χιλιόμετρα βόρεια από την πρωτεύουσα Ερμούπολη.

Στην περιοχή ζουν σήμερα λιγοστοί κάτοικοι που ασχολούνται κυρίως με αγροτικές εργασίες, ενώ έχει χτιστεί και το μικρό εκκλησάκι της Παναγίας της Χαλανδριανής.

Βόρεια της Χαλανδριανής και σε απόσταση περίπου 45 λεπτών με τα πόδια, βρίσκεται ο επίσης προϊστορικός οικισμός του Καστρίου. Οι δύο αυτές περιοχές συνδέονται με ένα δύσβατο μονοπάτι.

## Ανασκαφές
αριστερά|μικρογραφία|260x260εσ|Κυκλαδικό εδώλιο από τις ανασκαφές (Αρχαιολογικό Μουσείο Αθήνας)
Η ακρόπολη βρίσκεται πάνω σε απόκρημνο βράχο που έχει πρόσβαση μόνο από μία πλευρά. Οι πρώτες ανασκαφές έγιναν το 1898 από τον Χρήστο Τσούντα και βρέθηκαν όστρακα, επιγραφές, λείψανα τείχους, περιτειχίσματος και κτιρίων. Το περιτείχισμα ήταν χαμηλό και το τείχος ισχυρό, με έξι πύργους από τους οποίους διασώζονται ερείπια.
μικρογραφία|233x233εσ|Εκθέματα από τις ανασκαφές Τσούντα (Αρχαιολογικό Μουσείο Σύρου)
Κοντά στην ακρόπολη βρέθηκε νεκροταφείο και ένα δεύτερο σε παρακείμενη πλαγιά του λόφου που περιλαμβάνει 600 τάφους. Δεν βρέθηκαν κατάλοιπα οικιών αλλά ο χώρος, σύμφωνα με τα ευρήματα, κατοικήθηκε από την προϊστορική εποχή. Βρέθηκαν επίσης πολλά πήλινα ειδώλια, εργαλεία, όπλα, κοσμήματα και πολλά τηγανοειδή αγγεία με περίτεχνες διακοσμήσεις.

## Διοίκηση και πληθυσμός
Διοικητικά, η Χαλανδριανή ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στον οικισμό ζουν σήμερα 3 κάτοικοι. Η πορεία του πληθυσμού:

## Πηγές
*Αντουανέττας Καλλέγια, Περιοδικό *CORPUS αρχαιολογία-ιστορία των πολιτισμών*, τεύχος 22 Δεκεμβρίου 2000.

## Εξωτερικοί σύνδεσμοι
* Δήμος Σύρου - Ερμούπολης 
* Μονοπάτια της Σύρου: Χαλανδριανή, Καστρί στο https://www.youtube.com/.
* Ο αρχαιολογικός χώρος της Χαλανδριανής – Καστριού στον ιστότοπο https://www.apanomeria.org/.

## Παραπομπές


Κατηγορία:Χωριά της περιφερειακής ενότητας Σύρου
Βερενίκη (κόρη Πτολεμαίου Η΄)

Η **Βερενίκη** ήταν πριγκίπισσα της Δυναστείας των Πτολεμαίων, οι οποίοι βασίλεψαν στην Αίγυπτο καθ' όλη τη διάρκεια της ελληνιστικής περιόδου. Ήταν κόρη του φαραώ Πτολεμαίου Η΄ του Φύσκονος και άγνωστης μητέρας. Πιθανή περίοδος γέννησής της είναι ανάμεσα στα έτη 140 και 136 π.Χ..

Παντρεύτηκε τον Ψερενπτάχ Β΄, Μέγα Ιερέα του Πτα στη Μέμφιδα. Μαζί απέκτησαν ένα γιο, τον Πεντουμπάστ Γ΄, επίσης Μέγα Ιερέα του Πτα. Πιθανή είναι και ένωσή της με τον Μέγα Ιερέα Ορεμχοτέπ. Η ημερομηνία του θανάτου της είναι άγνωστη. Πηγή πληροφοριών για την πριγκίπισσα αυτή είναι η ταφική στήλη του γιου της.

## Πηγή
* Βιογραφία από τον Christopher Bennett. 

## Δείτε επίσης
* Δυναστεία των Πτολεμαίων
* Αρχαία Αίγυπτος
* Ελληνιστική περίοδος

Κατηγορία:Βασίλισσες και Πριγκίπισσες της Πτολεμαϊκής Αιγύπτου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κατηγορία:Δυναστεία των Πτολεμαίων
Τζάρεντ Ντάιαμοντ

Ο **Jared Diamond** (γεννηθείς το 1937) είναι Αμερικανός βιολόγος και συγγραφέας. Τα βιβλία του καταπιάνονται με ζητήματα που αφορούν τη βιολογική και την κοινωνική εξέλιξη του ανθρώπου. Σπούδασε στο Πανεπιστήμιο Χάρβαρντ και τώρα διδάσκει γεωγραφία και φυσιολογία στο UCLA.

## Επιλεγμένη εργογραφία
* *The Third Chimpanzee: The Evolution and Future of the Human Animal*, 1992 (ISBN 0-06-098403-1-)
* *Why Is Sex Fun?*, 1997 (ISBN 0-465-03127-7-)
* *Guns, Germs, and Steel|Guns, Germs, and Steel: The Fates of Human Societies*, 1997 (ISBN 978-0-099-30278-0)
* *Collapse: How Societies Choose to Fail or Succeed*, 2005 (ISBN 978-0241958681)
* *Natural Experiments of History*, με τον James A. Robinson, 2010 (ISBN 0-674-03557-7)
* *The World until Yesterday: What Can We Learn from Traditional Societies?*, 2012 (ISBN 978-0141024486)
* : *The Third Chimpanzee for Young People: The Evolution and Future of the Human Animal*, 2015 (ISBN 9781609806118)

### Ελληνικές μεταφράσεις
* *Γιατί το σεξ είναι διασκεδαστικό; *, μτφρ. Κλείτος Παρασκευόπουλος, εκδ. «Κάτοπτρο», Αθήνα 2001, ISBN 960-7778-39-1, ISBN 978-960-7778-39-0
* *Όπλα, μικρόβια και ατσάλι *, μτφρ. Κατερίνα Γαρδίκα, εκδ. «Κάτοπτρο», Αθήνα 2006, ISBN 960-7778-99-5, ISBN 978-960-7778-99-4
* *Κατάρρευση*, μτφρ. Σοφία Νικολαϊδου - Βασίλης Σακελλαρίου, εκδ. «Κάτοπτρο», Αθήνα 2006, ISBN 960-7778-95-2, ISBN 978-960-7778-95-6
* *Ο τρίτος χιμπαντζής*, μτφρ. Παναγιώτης Δεληβοριάς, εκδ. «Κάτοπτρο», Αθήνα 2009, ISBN 978-960-6717-33-8
* *Ο κόσμος μέχρι χθες*, μετάφρ. Βίκυ Παπαδοπούλου & Νίκος Ηλιάδης, εκδ. «Κάτοπτρο», Αθήνα 2014, ISBN 978-618-5111-14-4

* *Το ανθρώπινο ζώο: Από το απώτερο παρελθόν στο εγγύς μέλλον*, μτφρ. Παναγιώτης Δεληβοριάς, εκδ. «Κάτοπτρο», Αθήνα 2014, ISBN 978-618-5111-31-1 (συλλογικό)

## Παραπομπές


Κατηγορία:Αμερικανοί βιολόγοι
Κατηγορία:Αμερικανοί συγγραφείς
Κατηγορία:Αμερικανοί πανεπιστημιακοί
Κατηγορία:Αμερικανοί σκεπτικιστές
Κατηγορία:Θεωρητικοί της ανθρώπινης εξέλιξης
Μάικλ Κλαρ

Ο **Μάικλ Κλαρ** (*Michael Klare*) είναι καθηγητής στο πανεπιστήμιο Five Colleges των ΗΠΑ και ειδικεύεται σε θέματα εξωτερικής πολιτικής και πιο συγκεκριμένα σε θέματα που αφορούν ενεργειακά ζητήματα. Είναι επίσης συντάκτης του περιοδικού The Nation.

## «Ακραία ενέργεια»
Ο Κλαρ εισήγαγε την έννοια της «ακραίας ενέργειας», που χαρακτηρίζει το σύνολο των μεθόδων παραγωγής ενέργειας ή εξαγωγής καυσίμων υλών που είναι επιβλαβείς ή μη ασφαλείς για το περιβάλλον, όπως η εκμετάλλευση ασφαλτούχων άμμων, σχιστολιθικών αποθεμάτων πετρελαίου και κοιτασμάτων πετρελαίου κάτω από βαθιά θάλασσα (*deepwater drilling*), η ανατίναξη κορυφών βουνών για την εξόρυξη γαιάνθρακα, η εξόρυξη πετρελαίου από την Αρκτική και η εκμετάλλευση αποθεμάτων υδρομεθανίου.

## Ενδεικτική εργογραφία
* *Resource Wars: The New Landscape of Global Conflict*
* *Blood and Oil: The Dangers and Consequences of America’s Growing Dependency on Imported Petroleum*

## Παραπομπές


Κατηγορία:Αμερικανοί συγγραφείς
Κατηγορία:Αμερικανοί δημοσιογράφοι
Κατηγορία:Αμερικανοί πανεπιστημιακοί
Κατηγορία:Πολιτικοί επιστήμονες
Ατόλη

thumb|380px|right|Μέρος μιας ατόλης στον Ειρηνικό Ωκεανό.
Η **ατόλη** είναι κατηγορία κοραλλιογενών νησιών, τα οποία έχουν δακτυλιοειδές σχήμα και βρίσκονται σε τροπικές θάλασσες. Στο κέντρο τους βρίσκεται λιμνοθάλασσα, η διάμετρος της οποίας μπορεί να είναι άνω των 75 χιλιομέτρων. Τέτοια νησιά απαρτίζουν και ολόκληρα κράτη, όπως οι Μαλδίβες, το Τουβαλού, η Γαλλική Πολυνησία και ο Άγιος Βικέντιος & Γρεναδίνες, κυρίως στον Ειρηνικό και τον Ινδικό ωκεανό.

## Σχηματισμός
thumb|Ο σχηματισμός μιας ατόλης σε στάδια

Αναφορικά με το σχηματισμό των ατολών, οι επιστημονικές έρευνες κατέληξαν στο συμπέρασμα ότι η σύνθεσή τους δεν είναι πάντα η ίδια.

Στις πιο πολλές περιπτώσεις κάτω από ένα λεπτό στρώμα κοραλλιών βρίσκεται συνήθως ένα υπόστρωμα από ιζηματογενή ή εκρηξιγενή πετρώματα. Αυτό σημαίνει ότι, η ατόλη στηρίζεται πάνω σε ηφαιστειακό κρατήρα κάτω από το βυθό. Σε άλλες περιπτώσεις η σύνθεσή της είναι νεκρά κοράλλια και απολιθωμένα λείψανα του Τριτογενούς.

### Η θεωρία του Δαρβίνου για τις ατόλες

Σύμφωνα με το Δαρβίνο, η βάση των ατολών είναι ένα ηφαιστειογενές νησί. Αρχικά σχηματίζονται μικροί κοραλλιογενείς σκόπελοι και έπειτα ένας σκόπελος-φράγμα. Ο σχηματισμός της κυρίως ατόλης θα επιτευχθεί όταν το νησί βυθιστεί ολόκληρο στο νερό και θα συνεχίζει να αναπτύσσεται προς την επιφάνεια. Η δομή των πολυάριθμων ατολών δικαιολογεί τη θεωρία αυτή του Άγγλου φυσιοδίφη. Γεωτρήσεις που έγιναν, έδειξαν ότι, υπάρχει στερεό νησιωτικό υπόβαθρο.

Ωστόσο, δε δικαιολογούνται έτσι όλα τα ατολικά συγκροτήματα. Σύμφωνα με άλλη θεωρία, ατόλες σχηματίζονται εκεί όπου υποχωρεί η στάθμη των ωκεανών. Ορισμένοι πιστεύουν πως, τα πρώτα στηρίγματα των ατολών ήταν νησιά, τα οποία διαβρώθηκαν από την ενέργεια της θάλασσας σε βαθμό τέτοιο, ώστε η επιφάνειά τους βρέθηκε κάτω από την επιφάνεια της θάλασσας (η οποία τότε ήταν χαμηλότερη της σημερινής). Έτσι, όταν η επιφάνεια της θάλασσας άρχισε να ανυψώνεται, αναπτύχθηκαν οι ατόλες.

## Ζωή στην ατόλη

Στην ατόλη ζουν έντομα, καρκινοειδή, γαστερόποδα και θαλασσοπούλια. Κάτω από τις πέτρες μέσα σε λάκκους, όπου υπάρχει λιγοστό νερό, ζουν αχινοί. Επίσης, στον δακτύλιο της ατόλης (ξηρά) υπάρχουν σκελετοί κοραλλιών.

Το μέρος της ατόλης που είναι πάνω από την επιφάνεια του θαλασσινού νερού περιβάλλεται από κοκοφοίνικες. Η επιφάνεια προς τη λιμνοθάλασσα κατεβαίνει ομαλά και συνεχίζεται κάτω από τα νερά, σε αντίθεση με τις εξωτερικές ακτές, οι οποίες παρουσιάζουν απότομη κατωφέρεια προς τη θάλασσα. Γλυκό νερό δεν υπάρχει και τα φυτά απορροφούν θαλασσινό.

## Βιβλιογραφία
* *Εγκυκλοπαίδεια Παιδεία*, εκδ. Μαλλιάρης-Παιδεία, τόμος 4, σελ. 287-88.
Λεμβοδρομία

Η **Λεμβοδρομία** είναι ναυτικός αγώνας ταχύτητας μεταξύ λέμβων που ανάλογα του μέσου πρόωσης αυτών χαρακτηρίζεται: κωπήλατος, ιστιοφόρος ή μηχανοκίνητος.

Το αθλητικό αυτό αγώνισμα εισήχθηκε στην Αγγλία και Γαλλία τον 18ο αιώνα, στην αρχή κωπήλατος και στη συνέχεια τον 19ο αιώνα συστηματοποιήθηκε σε μεγέθη, σχήμα και βάρος των λέμβων όπου και βελτιούμενων των τύπων διακρίθηκαν οι λέμβοι σε "εξώσκαλμοι κέλητες" με κώπες (κουπιά) μεγάλου μοχλοβραχίονα ερεσίας (κωπηλασίας) και με ολκωτό (παλινδρομούμενο) σέλμα (κάθισμα κωπηλάτη) όπου παρέχει μεγαλύτερη απόδοση από το σταθερό σέλμα του κωπηλάτη που ασκεί μυϊκή δύναμη. Εκτός των κωπήρων (κωπήλατων) λεμβοδρομικών αγώνων, γίνονται και ιστιοπλοϊκοί αγώνες από μικρά σκάφη μέχρι θαλαμηγούς και κερκούρους, καθώς και αγώνες μηχανοκινήτων, ταχυπλόων σκαφών

Στους αγώνες αυτούς δίδονται διάφορα έπαθλα, αναμνηστικά μετάλλια και διπλώματα. Χαρακτηριστικοί είναι οι αγώνες αυτοί ναυταθλητικών ομίλων στη διάρκεια εορτασμού της Ναυτικής Εβδομάδας. Μεγάλο αριθμό θεατών προσελκύουν κατ΄ έτος, τον μήνα Απρίλιο, οι μεγάλες λεμβοδρομίες (κωπηλατικοί αγώνες) που διενεργούνται στην Αγγλία μεταξύ των φοιτητών των Πανεπιστημίων Καίμπριτζ και Οξφόρδης (Boat Race).

## Δείτε επίσης
*Κωπηλασία
*Ιστιοπλοϊκός αγώνας
*Αγώνας ταχυπλόων σκαφών

Κατηγορία:Λέμβος
Κατηγορία:Ναυταθλήματα
Κατηγορία:Αθλήματα
Μενίδι Αιτωλοακαρνανίας

Το **Μενίδι** είναι οικισμός στην Στερεά Ελλάδα και την Περιφερειακή Ενότητα Αιτωλοακαρνανίας. 

## Γενικά στοιχεία
Το Μενίδι βρίσκεται στα όρια με την Περιφερειακή Ενότητα Άρτας, στη βορειοανατολική πλευρά του Αμβρακικού κόλπου σε υψόμετρο 10 μέτρα. Απέχει περίπου 25 χλμ. Β.-ΒΔ. από την Αμφιλοχία (έδρα του δήμου), 68 χλμ. από το Αγρίνιο και 19 χλμ. ΝΑ. από την Άρτα. 

Από 1-1-2011 το Μενίδι αποτελεί Δημοτική Ενότητα του δήμου Αμφιλοχίας. Από 1-1-1999 μέχρι 31-12-2010 υπήρχε ως δήμος Μενιδίου και αποτελούνταν από τις πρώην κοινότητες Μενιδίου και Φλωριάδας. Ο πληθυσμός της Δ.Ε. σύμφωνα με την απογραφή του 2011 είναι 2.032 κάτοικοι (απογραφή 2021: 1.858 κάτοικοι). Ο οικισμός Μενιδίου έχει 852 μόνιμους κατοίκους (απογραφή 2011), ενώ τους καλοκαιρινούς μήνες ο πληθυσμός του σχεδόν διπλασιάζεται. 

Στο Μενίδι τοποθετείται από ορισμένους ερευνητές (Δ. Σαμσάρης, *Άκτια Νικόπολη*, 1994, σ. 121) η αρχαία πολίχνη της Ακαρνανίας Ιδομένη.

### Διοικητική διαίρεση
Η Δημοτική Ενότητα Μενιδίου αποτελείται από 2 Τοπικές Κοινότητες:

* Μενιδίου (Μενίδι, Ελαιοχώρι, Θεριακήσι, Κατσούλη, Λαγκάδα, Συκούλα) - 1.333 κάτοικοι
* Φλωριάδας (Φλωριάδα, Ελαιόφυτο, Καθαροβούνι, Καστριώτισσα, Παλιά Φλωριάδα, Παλαιόκαστρο, Χρυσοπηγή, Χρυσοράχη) - 699 κάτοικοι

## Ιστορικά στοιχεία

### Τουρκοκρατία
Τον Μάρτιο του 1829 κυριεύτηκε ο πύργος οχυρό των τουρκικών στρατευμάτων πάνω από τον Μενίδι στο όρος Μακρυνόρος, όπου αιχμαλωτίστηκαν 300 τούρκοι στρατιώτες. Η επιτυχία των Ελλήνων εξασφάλιζε το Μακρυνόρος και την αποτροπή ανεφοδιασμού των τουρκικών δυνάμεων. Η μάχη ήταν προέκταση της Μάχης της Κορωνησίας.

### Κατοχή
Την 9η Φεβρουαρίου 1943 το Μενίδι καταστράφηκε από τις Ιταλικές κατοχικές αρχές λόγω μιας αντάρτικής ενέργειας του ΕΔΕΣ υπό τον Ανθ/γό Πετροπουλάκη Λεωνίδα σε Ιταλικό ταχυδρομικό καμιόνι.
Αξίζει να αναφερθεί ότι στην ίδια περιοχή δόθηκε μία ακόμη μάχη στην περιοχή Άγιος Γεώργιος - Τσακνοχώρι με τη Γερμανική φρουρά Μενιδίου (3 Οκτωβρίου 1943) στην οποία εξολοθρεύθηκαν 35 Γερμανοί στρατιώτες και σκοτώθηκαν οι οπλαρχηγοί του ΕΔΕΣ, Τολιάς και Ρίγανης Ευ. και ο Υπολοχαγός Παπακωνσταντίνου.

## Παραπομπές


## Εξωτερικοί σύνδεσμοι
* Επίσημος ιστότοπος Μενιδίου

Κατηγορία:Δήμος Αμφιλοχίας
Κατηγορία:Χωριά της περιφερειακής ενότητας Αιτωλοακαρνανίας
Μενιδι Αιτωλοακαρνανιας
Grumman E-1 Tracer

Το **E-1 Tracer** ήταν το πρώτο αεροσκάφος που κατασκευάστηκε ειδικά ως αεροσκάφος έγκαιρης προειδοποίησης για το Αμερικανικό Ναυτικό. Βασιζόταν στο C-1 Trader και πέταξε πρώτη φορά στις 17 Δεκεμβρίου 1956. Εισήλθε σε υπηρεσία το 1958 και αντικαταστάθηκε από το E-2 Hawkeye στις αρχές της δεκαετίας του 1970. 

## Σχεδίαση και εξέλιξη

Το Tracer έφερε το ραντάρ *Hazeltine AN/APS-82* στο θόλο, στο επάνω μέρος της ατράκτου. Το ραντάρ διέθετε τη λειτουργία Εναέριας Κατάδειξης Κινούμενων Στόχων (*Airborne Moving Target Indicator - AMTI*), η οποία ανέλυε τα κύματα Ντόπλερ σε αντανακλώμενη ενέργεια του ραντάρ, ώστε να διακρίνει τα αεροσκάφη από το θόρυβο που δημιουργούνταν από τα κύματα στην επιφάνεια της θάλασσας. Ο διαχωρισμός των κινούμενων αντικειμένων από το στατικό υπόβαθρο του περιβάλλοντος επιτυγχανόταν με τη χρήση του κατάλληλου εξοπλισμού. 

Η αρχική ονομασία του E-1, με το παλιό σύστημα ονοματοδοσίας του Αμερικανικού Ναυτικού ήταν **WF**, γεγονός που του χάρισε το παρατσούκλι "*Willy Fudd*". Λόγω της αρχικής ονομασίας του S-2 Tracker, στο οποίο βασιζόταν το C-1 και κατά προέκταση και το E-1, ως *S2F*, το οποίο του είχε προσδώσει το παρατσούκλι "*Stoof*", το WF/E-1, με το χαρακτηριστικό θόλο του ραντάρ πήρε το παρατσούκλι "*Stoof with a Roof*". 

## Εκδόσεις

* **XWF-1**: Σχεδιαστική εργασία έκδοσης έγκαιρης προειδοποίησης του S2F-1 Tracker, δεν κατασκευάστηκε. 
* **WF-2**: Έκδοση έγκαιρης προειδοποίησης του TF-1 Trader, μετονομάστηκε σε E-1B το 1962. Κατασκευάστηκαν 88 αεροσκάφη.
* **E-1B**: Μετονομασία του WF-2 (το 1962).

## Χρήστες
;

## Παρόμοιες εξελίξεις
* S-2 Tracker
* C-1 Trader

## Συγκρίσιμα αεροσκάφη
* E-2 Hawkeye

## Εξωτερικοί σύνδεσμοι

* Το E-1 Tracer στο Global Security.org
* Το E-1 Tracer στο airliners.net
* Το E-1 Tracer στο Αεροπορικό μουσείο USS Intrepid

Κατηγορία:Αεροσκάφη έγκαιρης προειδοποίησης
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
E-1